open-index/open-wikipedia-markdown huggingface dataset:
சிந்து (சிற்றிலக்கியம்)

செய்யுள் இலக்கணத்தில் ‘சிந்தியல் வெண்பா’ என்பது மூன்று அடிகளை உடைய வெண்பாப் பாடல். கலம்பகம் என்னும் சிற்றிலக்கியத்தின் உறுப்பாக வரும் ‘சிந்து’ பாடல் ஒருவகை இசைப்பாடல். 

திருவாழி பரப்பினான் கூத்தன் என்னும் புலவர் பாடிய சிந்து நூல் பற்றிக் கல்வெட்டு குறிப்பிடுகிறது.
## சிந்து இசைத்தமிழ்ப் பாடல்
சிந்து என்பது இசைத்தமிழ் பாகுபாடுகளில் ஒன்றாகும். அது ஐந்து இசை உறுப்புகளால் ஆன யாப்பு. எடுப்பு 1, தொடுப்பு 1, உறுப்பு 3 என்று 5 உறுப்புகளைக் கொண்டது ‘சிந்து’ பாடல். (அவை பல்லவி, அநுபல்லவி, மூன்று கண்ணிகள் அடங்கிய சரணம் ஆகும்.) 

காவடிச் சிந்து பல்லவியும் அநுபல்லவியும் இன்றிச் சரணங்களுக்குரிய கண்ணிகளை மாத்திரம் பெற்று வரும். அண்ணாமலை ரெட்டியார் காவடிச் சிந்து என்னும் சிற்றிலக்கியத்தில் பலராலும் போற்றப்படும் நூலாகும்.
### வள்ளலார்
வள்ளலார் சிந்து இசைப்பாடல்கள் பல பாடியுள்ளார். எடுத்துக்காட்டு: 
:அருவே திருவே அறிவே செறிவே
:அதுவே இதுவே அடியே முடியே
:அந்தோ வந்தாள் எந்தாய் எந்தாய் அம்பல நம்பதி யே. 

:1. 
:தம்குறுவம்பு மங்கநிரம்பு சங்கம்இயம்பும் நம்கொழுகொம்பு
:சங்கரசம்பு சங்கரசம்பு சங்கரசம்பு சங்கரசம்பு.
:2. 
:சந்தம்இயன்று அந்தணர்நன்று சந்ததம்நின்று வந்தனம்என்று
:சந்திசெய்மன்று மந்திரம்ஒன்று சங்கரசம்பு சங்கரசம்பு. 

:1. 
:போகம் சுகபோகம் சிவபோகம் அதுநித்தியம்
:ஏகம் சிவம்ஏகம் சிவம்ஏகம் இதுசத்தியம்.
:2. 
:நலமங்கலம் உறும்அம்பல நடனம்அது நடனம்
:பலநன்கருள் சிவசங்கர படனம்அது படனம். 

## கருவிநூல்
* அண்ணாமலை ரெட்டியார் காவடிச்சிந்து

பகுப்பு:சிற்றிலக்கிய வகைகள்
கோகராஜார் மாவட்டம்

**கோகராஜார் மாவட்டம்** (*Kokrajhar district*, அசாமிய மொழி: কোকৰাঝাৰ জিলা) வட கிழக்கு இந்தியாவின் அசாம் மாநிலத்தின் ஓர் மாவட்டம் ஆகும். இந்த மாவட்டத்தின் தலைநகரம் கோக்ரஜார் நகரமாகும். இது போடோலாந்து பிரதேசத்தில் உள்ளது. இதன் வடக்கில் பூட்டான் நாடு உள்ளது. 

## வரலாறு
கோகராஜார் மாவட்டப் பகுதிகள் முன்னதாக கோல்பரா மாவட்டத்தில் இருந்தது. 1957ஆம் ஆண்டில் கோகராஜார் வட்டம் உருவானது. சூலை 1, 1983 அன்று இது மாவட்டமாக உயர்ந்தது.

29 செப்டம்பர் 1989 அன்று கோகராஜார் மாவட்டத்தின் சில பகுதிகளையும், கோல்பரா மாவட்டத்தின் சில பகுதிகளையும் இணைத்து புதிய போங்கைகாவொன் மாவட்டம்  உருவானது.

## மக்கள் தொகை பரம்பல்
3,296 சதுர கிலோ மீட்டர் பரப்பு கொண்ட கோகரஜார் மாவட்டத்தின் 2011-ஆம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 8,87,142 ஆகும். அதில் ஆண்கள்  4,52,905 மற்றும் பெண்கள் 4,34,237 ஆகவுள்ளனர். பாலின விகிதம் 1000 ஆண்களுக்கு 959 பெண்கள் வீதம் உள்ளனர். சராசரி எழுத்தறிவு 65.22% ஆகவுள்ளது. 6 வயதிற்குட்பட்ட குழந்தைகள் 1,36,924 ஆக உள்ளனர்..
																																														==மேற்கோள்கள்==

## வெளி இணைப்புகள்
* Kokrajhar District Administration site 

பகுப்பு:அசாம் மாவட்டங்கள்
குலோத்துங்கன் கோவை

**குலோத்துங்கன் கோவை** என்பது கல்வெட்டு ஆவணத்தால் அறியப்படும் ஒரு சிற்றிலக்கியம். இதனைப் பாடியவர் இன்னார் எனத் தெரியவில்லை. என்றாலும் கி.பி. 1201-ஆம் ஆண்டுக் கல்வெட்டு ஒன்றால் இதனை இயற்றியவர் வீராந்தகப் பல்லவரையர் எனக் கருத இடமுண்டு. 

## கருவிநூல்
*மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
பாரசவன் பொன்னன்

**பராசவன் பொன்னன்** என்பவன் மூன்றாம் குலோத்துங்கன் அவையில் நிருத்தப் பேரரையனாக விளங்கியவன். நிருத்தத்தை இக்காலத்தில் நட்டுவாங்கம் என்பர். இவனை அரசவை நிருத்தப் பேரரையனாக அமர்த்தும்படி அரசனிடம் பரிந்துரைத்தவர் வீராந்தகப் பல்லவரையர் என்னும் புலவர்.

## கருவிநூல்
*மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
## அடிக்குறிப்பு

பகுப்பு:கலைஞர்கள்
வீராந்தகப் பல்லவரையர்

**வீராந்தகப் பல்லவரையர்** என்பவர் மூன்றாம் குலோத்துங்கன் என்னும் சோழப் பெருவேந்தனிடம் செல்வாக்குப் பெற்ற புலவராக விளங்கியவர். பாரசவன் பொன்னன் எனபவனைக் குலோத்துங்கன் அரசவையில் நிருத்தப் பேரரையனாக அமர்த்தும்படி பரிந்துரை செய்து வெற்றி கண்டவர். குலோத்துங்கன் கோவை என்னும் ஆவண நூலைப் பாடியவர் எனக் கருதப்படுபவர்.

## கருவிநூல்
*மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
திருவரன்குளம் உடையான்

**திருவரன் குளமுடையான்** என்னும் புலவர் போர்வஞ்சி என்னும் பெயர் கொண்ட ஒரு சிற்றிலக்கியம் பாடியவர். இது ஒரு ஆவணத் தமிழ் நூல். இக்காலத்தில் புதுக்கோட்டை மாவட்டத்திலுள்ள பொன்னமராவதியில் அக்காலத்தில் வாழ்ந்த போர் மறவர்கள் மீது இது பாடப்பட்டது. இந்த நூலைப் பாடியதற்காக இவருக்குத் தூத்துக்குடி இக்காலத்தில் நன்னிலம் என்னும் பகுதியாக விளங்கும் ஊரின் பாதி நிலம் இறையிலியாக வழங்கப்பட்டது..

## கருவிநூல்
*மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
பகுப்பு:தமிழர் போரியல்
இறையிலி

**இறையிலி** என்னும் சொல் தமிழ்க் கல்வெட்டுகளில் பரவலாகக் காணப்படும் சொற்களில் ஒன்று. போர்வீரர், புலவர் முதலானோரைப் பாராட்டி அரசன் தன் ஆளுகைக்கு உட்பட்ட நிலத்தை வழங்குவது உண்டு. அப்போது அது முற்றுட்டாகவோ இறையிலியாகவோ வழங்கப்படும். இறையிலி என்றால் நிலம் பெற்றவர் அந்த நிலத்துக்கு வரி செலுத்தவேண்டியது இல்லை. நிலம் அவருக்கு உடைமை அன்று. அந்த நிலத்தை அவர் விற்கவோ, ஒற்றிக்கு வைக்கவோ இயலாது. பயிர் செய்து பலனைப் பயன்படுத்திக் கொள்ளலாம்.
கோயில்களின் பராமரிப்பிற்காக வழங்கப்பட்ட நிலங்கள் , பார்ப்பனர்களுக்கு வழங்கப்பட்ட நிலங்கள் (பிரம்மதேயம்) ஆகியனவும் இவ்வகையில் ( வரி செலுத்துவதிலிருந்து விலக்களிக்கப்பட்ட ) அடங்கும். 
பகுப்பு:அரசாட்சி முறைமைகள்
பகுப்பு:தமிழ் தொன்மவியல்
உறைபொதியாக்கம் (நிரலாக்கம்)

நிரல் மொழிகளில் **உறைபொதியாக்கம்** (Encapsulation) என்பது பின்வரும் இரண்டு முக்கிய கருக்களைக் சுட்டி நிற்கிறது. 
* ஒரு பொருளின் கூறுகளுக்கான அனுமதியைக் கட்டுப்படுத்தும் ஒரு மொழிக் கூற்று..
* தரவுகளையும் செயலிகளையும் பொதியாகிப் பயன்படுத்த உதவும் ஒரு மொழிக் கூற்று.

குறிப்பாக பொருள் நோக்கு நிரலாக்கத்தின் ஒரு தனித்துவமான கூறாக உறைபொதியாக்கம் பார்க்கப்படுகிறது. பெரும்பாலான மொழிகள் பின்வரும் அனுமதி குறியீடுகளைக் கொண்டுள்ளன.  ஒரு வகுப்பை, அல்லது வகுப்பின் குறிப்பிட்ட புலங்களை அல்லது செயலிகளை இக் குறியீடுகளைப் பயன்படுத்தி அவற்றுக்கன அனுமதியைக் கட்டுப்படுத்த முடியும். 

* public - பொது: எல்லா வகுப்புகளும் பயன்படுத்தலாம்.
* protected - பாதுகாக்கப்பட்டது: தன் வகுப்பும், அதன் வழித்தோன்றல் வகுப்புக்களும் பயன்படுத்தலாம்.
* private - தன் வகுப்பு மட்டுமே பயன்படுத்த முடியும்.

## மேற்கோள்கள்


பகுப்பு:பொருள் நோக்கு நிரலாக்கம்
போர்வஞ்சி

**போர்வஞ்சி** என்பது திருவரன்குளம் உடையான் என்னும் புலவரால் இயற்றப்பட்ட ஒரு நூல். இது ஆவணங்களில் காணப்படும் நூல். பெருவஞ்சி என்னும் சிற்றிலக்கிய வகையைச் சேர்ந்த்து. திரிபுவன சக்கரவர்த்தி மாறவர்மன் சுந்தர பாண்டியன் தஞ்சையையும், உறந்தையையும் வென்று தீயிட்டுக் கொளுத்தினான் என்று கூறும் புதுக்கோட்டை, திருவரன்குளம், திருமால் கோயில் கல்வெட்டு இந்த நூலைக் குறிப்பிடுகிறது. இந்த நூலைப் பாடியதற்காக இவருக்குத் தூத்துக்குடி இக்காலத்தில் நன்னிலம் என்னும் பகுதியாக விளங்கும் ஊரின் பாதி நிலம் இறையிலியாக வழங்கப்பட்டது. 

## கருவிநூல்
*மு. அருணாசலம், தமிழ் இலக்கிய வரலாறு, 13-ஆம் நூற்றாண்டு, பதிப்பு 2005

## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
பகுப்பு:சிற்றிலக்கியங்கள்
பகுப்பு:பெருவஞ்சி
ஆலங்குடி இராமச்சந்திரன்

**ஆலங்குடி இராமச்சந்திரன்** (சூன் 22, 1912 - சூன் 15, 1975) தமிழ்நாட்டைச் சேர்ந்த கடம் கலைஞர் ஆவார். இவர், செம்பை வைத்தியநாத பாகவதர், ஜி. என். பாலசுப்பிரமணியம், மதுரை மணி ஐயர் போன்ற புகழ்மிக்க கருநாடக இசைப் பாடகர்களுக்கு பக்க வாத்தியமாக கடம் வாசித்திருக்கிறார்.

## மேற்கோள்கள்

## வெளியிணைப்புகள்
* ஆலங்குடி இராமச்சந்திரன், 'சுருதி' இணைய இதழ்

பகுப்பு:கடம் இசைக் கலைஞர்கள்
பகுப்பு:1912 பிறப்புகள்
பகுப்பு:1975 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பிரசார் பாரதி

**பிரசார் பாரதி** (ஆங்கிலம்: Prasar Bharati), இது இந்தியாவின் மிகப்பெரிய பொதுத்துறை நிறுவனங்களில் ஒன்றாகும். இந்திய அரசின் தகவல் மற்றும் ஒளிபரப்புத்துறை அமைச்சகத்தினால் தனியாகச் சட்டம் இயற்றப்பட்டு தனிச்சையாகச் செயல்படும் ஓர் அமைப்பு ஆகும். பல்வேறு நாடுகளில் உள்ளதைப் போன்று இந்தியாவிற்குச் சொந்தமாகச் செயல்படும் ஒரு ஒளிபரப்பை ஏற்படுத்தும் விதத்தில் நவம்பர் 23, 1997 ஆம் ஆண்டு பிரசார் பாரதியை இந்திய அரசு விரிவுபடுத்தியது.

பகுப்பு:இந்திய அரசுத்துறை நிறுவனங்கள்
பகுப்பு:தகவல் மற்றும் ஒளிபரப்பு அமைச்சகம்
தமிழ்வேள் உமாமகேசுவரனார் கரந்தை கலைக் கல்லூரி

**தமிழ்வேள் உமாமகேசுவரனார் கரந்தை கலைக் கல்லூரி** (*Tamilavel Umamaheswaranar Karanthai Arts College)* என்பது, தமிழ்நாட்டிலுள்ள தமிழ்க் கல்லூரிகளில் ஒன்று. இது தஞ்சை நகருக்கு வடக்கே 2 கி.மீ. தொலைவில் உள்ள கரந்தட்டாங்குடியில் (முன்பு கருந்திட்டைக்குடி), கரந்தைத் தமிழ்ச்சங்கத்தால், 1911ஆம் ஆண்டு தோற்றுவிக்கப்பட்டது. இதனை ஐந்தாம் தமிழ்ச்சங்கம் என்பர். இதன் வளர்ச்சியாக, 1916-ஆம் ஆண்டு கரந்தைத் தமிழ்ச்சங்கச் செந்தமிழ்க் கைத்தொழில் கல்லூரியானது தொடங்கப் பெற்றது.   தமிழ் மொழி, தமிழர், தமிழ் இலக்கியம், தமிழ் இசை போன்றவற்றை மேம்படுத்த இச்சங்கம் பலவகையில் பணியாற்றியுள்ளது. கரந்தைத் தமிழ்ச் சங்கப் பொறுப்பாளர்களாகத் தேர்ந்தெடுக்கப்பட்ட அரித்துவாரமங்கலம், பெருநிலக் கிழார் பெருவள்ளல் வா. கோபாலசாமி இரகுநாத இராசாளியார், ஆண்டிப்பட்டி பெருநிலக் கிழார் பெருவள்ளல் சா.ராம.ழ.சித. பெத்தாச்சி செட்டியார் ஆகியோர் தங்கள் பேராதரவு நல்கியுள்ளனர். இதன் வளர்ச்சிக்கு பெரிதும் காரணமாக இருந்தவர் வழக்கறிஞர் தமிழவேள் உமாமகேசுவரனார் ஆவார். நீண்ட காலமாகவே 'தமிழ்ப் பொழில்' என்ற செந்தமிழ் மாத இதழை இச்சங்கம் நடத்தி வருகிறது. புலவர்களுக்கான தகுதித்தேர்வு நடத்தி, பல புலவர்களை இச்சங்கம் உருவாக்கியுள்ளது. இங்கு பணியாற்றியவர்களில் குறிப்பிடத்தக்கவர்கள், கரந்தை கவியரசு வேங்கடாசலனார், ந.மு. வேங்கடசாமி நாட்டார், நீ. கந்தாமி பிள்ளை, பேரா. பாலசுந்தரம், வரலாற்றறிஞர் சீ. கோவிந்த ராசனார் முதலியோர் ஆவர்.  கரந்தை செப்பேட்டை கண்டுபிடித்து சங்கம் பாதுகாத்து வருகிறது. 'யாழ்நூல்' கண்ட விபுலானந்தரின் நூலை வெளியிட்டு உதவியுள்ளது. இந்தி எதிர்ப்புப் போரில் கலந்து கொண்ட போராட்ட வீரர்களுக்கு இச்சங்கம் உறுதுணையாக இருந்தது. தமிழர் வரலாற்றில் மறக்க முடியாது இடத்தைக் கரந்தைத் தமிழ்ச் சங்கம் பிடித்திருக்கிறது.

உமாமகேசுவரனார் மேற்கொண்ட தொடர் முயற்சிகளின் விளைவாக, 1938ஆம் ஆண்டு, கரந்தைத் தமிழ்ச் சங்கத்தின் வெள்ளி விழா நிகழ்வின்போது, தனித் தமிழ்க் கல்லூரி ஒன்றினை, கரந்தைப் புலவர் கல்லூரி என்னும் பெயரில் தொடங்குவது என்று தீர்மானிக்கப் பட்டது. க.வெள்ளைவாரணன் என்பார் இப்புலவர் கல்லூரியின் முதல் ஆசிரியராக நியமனம் செய்யப் பெற்றார். திருப்பாதிரிப்புலியூர் ஞானியார் அடிகள், நாவலர் ந.மு. வேங்கடசாமி நாட்டார் முதலானோர் இதன் வளர்ச்சிக்கு உதவியுள்ளனர்.

மதுரைத் தமிழ்ச்சங்கம் நடத்திய தமிழ்த் தேர்வுகளில் வெற்றி பெற்றவர்களுக்கு 'பண்டிதர்' என்னும் பட்டம் வழங்கப்பட்டது போல, கரந்தைத் தமிழ்ச்சங்கம் நடத்திய தமிழ்த் தேர்வுகளில் வெற்றி பெற்றவர்களுக்குப் 'புலவர்' என்னும் பட்டம் வழங்கப்பட்டுவந்தது. சில ஆண்டுகளுக்குப் பின்னர் இந்தக் கல்லூரி சென்னைப் பல்கலைக்கழக வரம்புக்குள் இணைந்தது. தற்பொழுது அரசு நிதியுதவி பெற்றுத் தமிழுடன் பிற பாடங்களையும் வழங்கிவரும் இக்கல்லூரி திருச்சிராப்பள்ளி பாரதிதாசன் பல்கலைக்கழகத்துடன் இணைவு பெற்றது.

## மேற்கோள்கள்

பகுப்பு:தமிழர் அமைப்புகள்
பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
பகுப்பு:பாரதிதாசன் பல்கலைக்கழக இணைவுக்கல்லூரிகள்
நீரிய மின்மி

**நீரிய மின்மி** அல்லது **ஐதரசன் அயன்** (*Hydrogen Ion*) என்பது நீரியத்தினதும் அதன் அனைத்து ஓரிடத்தான்களினதும் மின்மிகளின் பொதுப் பெயராகும். மின்மியின் ஏற்றத்தினடிப்படையில், நீரிய மின்மியானது நேர்ம மின்மியாகவோ எதிர்ம மின்மியாகவோ அமையலாம்.

## நேர்ம மின்மி

நீரியம் அதனுடைய எதிர்மின்னியை இழக்கும்போது பின்வரும் நேர்ம மின்மிகள் உருவாக்கப்படும்.
* ஐதரன்: *H<sup>+</sup>* (எந்தவொரு நீரிய ஓரிடத்தானினதும் நேர்ம மின்மி)   
* புரோத்தன்: *<sup>1</sup>H<sup>+</sup>*  
* தூத்தரன்: *<sup>2</sup>H<sup>+</sup>*  
* திரைத்தன்: *<sup>3</sup>H<sup>+</sup>*  

நேர்ம மின்மிகளின் நீருடனான தாக்கத்தின் மூலம் உருவாகும் ஐதரேற்றுகளும் நீரிய மின்மிகள் என்றே அழைக்கப்படும்.
* ஐதரோனிய மின்மி: *H<sub>3</sub>O<sup>+</sup>* 
* சுன்டேல் நேர் மின்மி: *H<sub>5</sub>O<sub>2</sub><sup>+</sup>* 
* ஐகன் நேர் மின்மி: *H<sub>9</sub>O<sub>4</sub><sup>+</sup>* 

## எதிர்ம மின்மிகள்
நீரியத்தில் எதிர்மின்னியொன்று வேண்டப்படுகையில் எதிர்ம மின்மிகள் உருவாகும்.
* ஐதரைடு: *H<sup>-</sup>* (எந்தவொரு நீரிய ஓரிடத்தானினதும் எதிர்ம மின்மி)
* தியூத்திரைடு: *<sup>2</sup>H<sup>-</sup>*, *D<sup>-</sup>*
* திரைத்தைடு: *<sup>3</sup>H<sup>-</sup>*, ''T-

## இதையும் பார்க்க
* காடி

## மேற்கோள்கள்

பகுப்பு:வேதியியல்
தலவாக்கலை தமிழ் மகா வித்தியாலயம்

**தலவாக்கலை தமிழ் மகா வித்தியாலயம்** ஒரு அரச, கலப்புப் பள்ளி ஆகும். இது தலவாக்கலை நகரில் அமைந்துள்ளது. இது நுவரெலியா பிரதான பாதையில் தலவாக்கலை நகரில் அமைந்துள்ளது.

## கல்வி நிலை
தரம் ஒன்று தொடக்கம் தரம் பதிமூன்று வரையான வகுப்புகள் உள்ளன. இதில் தரம் ஒன்று தொடக்கம் தரம் ஐந்து வரையான வகுப்புகள் பாலர் பிரிவு எனவும், தரம் ஆறு தொடக்கம் தரம் பதினொன்று வரையான வகுப்புகள் சாதாரண தரம் எனவும், தரம் பன்னிரெண்டு, பதிமூன்று வகுப்புகள் உயர்தரம் எனவும் வகைபடுத்தபட்டுள்ளது

## பிற இணைப்புகள்
*  தலவாக்கலை த.ம.வி - வலைப்பதிவு
* தலவாக்கலை த.ம.வி - முகநூல்

பகுப்பு:நுவரெலியா மாவட்டத் தமிழ்ப் பாடசாலைகள்
இடப்பெயர்ச்சி

இரு புள்ளிகளிடையேயான மிகக்குறுகிய தூரம் **இடப்பெயர்ச்சி** (*displacement*) எனப்படும். எனவே இது இரு புள்ளிகளிடையேயான நேர்ப்பாதையின் நீளத்தை தருகிறது. ஒரு 'இடப்பெயர்ச்சித் திசையனானது' அந்த கற்பனை நேர்ப்பாதையின் நீளத்தையும் திசையையும் குறிக்கிறது.

ஒரு நிலைத் திசையன் ஒரு தன்னிச்சை குறிப்பு புள்ளி O விலிருந்து (பொதுவாக ஒரு ஆள்கூற்று முறைமை துவக்கம்) வெளியிலுள்ள ஒரு புள்ளி P யின் நிலையை இடப்பெயர்ச்சியின் பெயரில் வெளிப்படுத்துகிறது. அதாவது, இது குறிப்பு நிலையில் இருந்து புள்ளியின் உண்மையான நிலையை ஒரு நேர்கோட்டினால் இணைக்கும் ஒரு கற்பனை நகர்வை தொலைவு, திசை இரண்டிலும் குறிக்கிறது.

இடப்பெயர்ச்சியானது 'சார்பு நிலை' என்றும் விவரிக்கப்படலாம்: ஒரு புள்ளியின் இறுதி நிலை (***R<sub>f</sub>***) அதன் ஆரம்ப நிலை சார்பாக (***R<sub>i</sub>***) என்றும், இடப்பெயர்ச்சி திசையனானது கணிதப்படி இறுதி, ஆரம்ப நிலை திசையன்களுக்கு இடையிலான  வேறுபாடு எனவும் வரையறுக்கலாம்:

:
\boldsymbol{s}=\boldsymbol{R_f-R_i}=\Delta\boldsymbol{R}


நேரத்துடனான பொருட்களின் இயக்கத்தை கருத்தில் கொண்டால் பொருளின் கணநேர திசைவேகம் என்பது இடப்பெயர்ச்சி மாற்றவிகிதம், இது நேரத்தின் சார்பாகும். திசைவேகமானது நிலைத் திசையனின் நேரத்துடனான மாற்றவிகிதம் என்றும் கருதப்படலாம்.

குறிப்பிட்ட நேர இடைவெளிலான இயக்கத்தில், இடப்பெயர்ச்சியினை நேர இடைவெளியின் நீளத்தால் வகுக்க வருவது சராசரி திசைவேகம் என வரையறுக்கப்படுகிறது.

## திடப்பொருள்
ஒரு திடப்பொருளின் இயக்கத்தில் *இடப்பெயர்ச்சி* என்ற சொல்லானது உடல்களின் சுழற்சியையும் உள்ளடக்குகிறது. இவ்விடத்தில், உடலின் ஒரு துணிக்கையின் இடப்பெயர்ச்சி **நேர்கோட்டு இடப்பெயர்ச்சி** (ஒரு கோட்டின் மீதான இடப்பெயர்ச்சி) என்று அழைக்கப்படுகையில் சுழற்சியானது **[[கோண இடப்பெயர்ச்சி]]** என்று அழைக்கப்படுகிறது.

## [[வகையீடு|வகைக்கெழு]]க்கள்
ஒரு நிலை திசையன் **s** ஆனது நேரம் ** t** இன் சார்பாக உள்ளது, வகைக்கெழுக்களை *t* குறித்து கணக்கிட முடியும். இந்த வகைக்கெழுக்கள் இயக்கவியல், கட்டுப்பாட்டு கோட்பாடு, பிற அறிவியல் மற்றும் பொறியியல் துறைகளின் கற்கையில் பொதுவான பயன்பாடாக இருக்கிறது.
  
திசைவேகம்
:\boldsymbol{v}=\frac{\text{d}\boldsymbol{s}}{\text{d}t}(இங்கு d***s*** என்பது நுண்ணளவு சிறிய இடப்பெயர்ச்சி)

முடுக்கம்
:\boldsymbol{\alpha}=\frac{\text{d}\boldsymbol{v}}{\text{d}t}=\frac{\text{d}^2\boldsymbol{s}}{\text{d}t^2}

திடுக்கம்
:\boldsymbol{j}=\frac{\text{d}\boldsymbol{\alpha}}{\text{d}t}=\frac{\text{d}^2\boldsymbol{v}}{\text{d}t^2}=\frac{\text{d}^3\boldsymbol{s}}{\text{d}t^3}

மேலுள்ளவை அடிப்படை இயக்கவியலில் பொதுவாக பயன்படுத்தப்படும் கலைச்சொற்களை குறிக்கின்றது.  விரிவாக்கம் மூலம், உயர் வரிசை வகைக்கெழுக்களை இதே முறையில் கணக்கிட முடியும். இந்த உயர்ந்த வரிசை வகைக்கெழுக்களின் ஆய்வினால் உண்மையான இடப்பெயர்ச்சி சார்பின் தோராயமாக்கல்களினை மேம்படுத்த முடியும். இத்தகைய உயர்ந்த வரிசை துல்லியமாக ஒரு முடிவிலி தொடரின் கூட்டுத்தொகையாக இடப்பெயர்ச்சி சார்பினை பிரதிபலிக்க, பொறியியலினதும் இயற்பியலினதும் பல பகுப்பாய்வு நுட்பங்களை செயல்படுத்தும் பொருட்டு தேவைப்படுகிறது.

## மேற்கோள்கள்

பகுப்பு:இயற்பியல் கணியங்கள்
பகுப்பு:இயக்கவியல்
பகுப்பு:திசையன்கள்
பகுப்பு:இயக்கம் (இயற்பியல்)
எனது இந்தியா (நூல்)

**எனது இந்தியா** நூல் ஆங்கிலப் புத்தகமான *மை இந்தியா*வின் (My India)  தமிழாக்கமாகும். யுவன் சந்திரசேகர் இதை மொழிபெயர்த்துள்ளார். மிகவும் புகழ் பெற்ற வேட்டை இலக்கியக்காரரான "எட்வர்ட் ஜேம்ஸ் ஜிம் கார்பெட்" எழுதிய புகழ் பெற்ற நூல். மனித மனத்தின் குரூரத்திற்கு வேட்டையாடாமல், சக மனிதர்களைத் தாக்கும் ஆட்கொல்லி மிருகங்களை வேட்டையாடுபவர். அவரது வேட்டை அனுபவங்களே இந்நூல். அவரது மனிதப் பண்பும் , கனிவும் வழிந்தோடும் பக்கங்கள் அடங்கிய நூல். இரயில்வேயின் சரக்குப் பிரிவில் ஒப்பந்ததாரராக பணியாற்றி சக ஊழியர்களிடம் நன்மதிப்பைப் பெற்றவர். இந்திய மக்களின் மேல் கரிசனம் கொண்டவர் இவர். இவரது சிறு வயதுமுதலே வேட்டையாடுதலில் ஈடுபடத்தொடங்கியவரின் அனுபவங்களின் தொகுப்பே இந்நூல். மனிதர்களை மட்டுமல்ல மிருகங்களையும் வனங்களையும் மிகத்துல்லியமாக இப்புத்தகத்தில் பதிவு செய்துள்ளார். இவரது புத்தகங்களை வேட்டை இலக்கியம் என்று வகைப்படுத்துவர்.

இவர் பதிவு செய்யும் காட்சிகள் வனத்தில் இயற்கையின் சமநிலையையும், வனவிலங்குகளும் தமக்கென ஒரு சட்டதிட்டங்களுடன் இயங்குகின்றன என்பதை சொல்வதாகவும் இருக்கின்றன.
77 மணி நேரம் வனத்தில் அகப்பட்டுக்கொண்ட இரு சிறு குழந்தைகள் (புடாலி 2 வயது, புன்வா 3 வயது) எந்த ஒரு வன விலங்காலும் தாக்கப்படாமல் மீட்கப்பட்டதையும், பிறந்து ஒரு மாதமே ஆன ஒரு ஆட்டுக்குட்டியை கொல்லாமல் பரிவோடு விட்டுச் சென்ற பெண்புலியையும் சுட்டிக்காட்டி, வனத்தின் இத்தகைய எழுதப்படாத சட்டம் மக்களிடம் இல்லை என்று குறிப்பிடுகிறார்.
ஹிட்லரது போர்க் கொடூரங்களோடு ஒப்பிட்டு,வலிமையானவர்களிடம் பலவீனர்களை நோக்கிய இத்தகைய பரிவு இருந்திருந்தால் உலகில் போர் இருந்திருக்காது என்ற தன் கருத்தை பதிவு செய்கிறார்.

இந்த நூல் தமிழில் மொழிபெயர்க்கப்பட்டு காலச்சுவடு பதிப்பகத்தினரால் வெளியிடப்பட்டுள்ளது.

## மேற்கோள்கள்

பகுப்பு:இந்தியா பற்றிய நூல்கள்
பகுப்பு:ஆங்கில நூல்கள்
ஜூனியர் விகடன்

**ஜுனியர் விகடன் ** என்பது விகடன் குழுமத்தின் வாரமிருமுறை செய்தி இதழ் ஆகும். இது அரசியல், சமூக விழிப்புணர்வு, அண்மைய நிகழ்வுகள், திரையுலக செய்திகள் போன்ற செய்திகளைக் கொண்டுள்ளது. இந்த வாரமிருமுறை இதழில் *மிஸ்டர் கழுகு* என்னும் பகுதி புலனாய்வு செய்திகளையும் அரசியல் நிகழ்வுகளையும் கொண்டுள்ளது.

## சான்றுகள்

பகுப்பு:தமிழ்நாட்டுத் தமிழ் இதழ்கள்
கிரமரின் விதி

thumb | வலது | கிரமரின் விதியின் நிறுவல்ஒருங்கமை அட்சர கணிதத்தில் **கிரமரின் விதி** எனப்படுவது ஒரேயொரு தீர்வை மட்டும் உள்ளடக்கிய ஒருங்கமை சமன்பாட்டுத் தொகுதியின் தீர்வைக் காண்பதற்கான சூத்திரமாகும். இது சமன்பாட்டின் தீர்வை குணகத் தாயம் மற்றும் அதன் ஒவ்வொரு நிரலையும் மூலக்காவி கொண்டு பிரதியிடுவதன் மூலம் உருவாக்கப்படும் தாயங்களின் துணிகோவைகள் சார்பில் வெளிப்படுத்துகிறது. இம்முறையைக் கண்டுபிடித்த கபிரியேல் கிரமரின் (1704&ndash;1752) பெயரில் இது வழங்கப்படுகிறது. இவர் எந்தவொரு ஒருங்கமை சமன்பாட்டுத் தொகுதிக்கும் பொருந்தும் விதத்தில் இம் முறையை 1750இல் வெளியிட்டார். ஆயினும் இவற்றில் விசேட வகைகளுக்கான விதியை கொலின் மக்கிளோரின் என்பார் 1748இலேயே வெளியிட்டிருந்தார். (இதை அவர் 1729இலேயே கண்டுபிடித்திருந்தார்).

## பொது வகை
*n* தெரியாக்கணியங்களைக் கொண்ட *n* ஒருங்கமை சமன்பாடுகளையுடைய தொகுதியொன்றைக் கருதுக, இதன் தாயப் பெருக்கல் வடிவம் வருமாறு:

இங்கு *n x n* தாயம்   A  ஒரு பூச்சியமல்லாத துணிகோவையைக் கொண்டுள்ளது. மேலும் காவி  x = (x_1, \ldots, x_n)^\mathrm{T}  மாறிகளின் நிரல் காவியாகும்.

இப்போது தேற்றப்படி, இத்தொகுதி ஒரேயொரு தீர்வை மட்டுமே கொண்டுள்ளது. தீர்வுத்தொடையின் தனித்தனிப் பெறுமானங்கள் பின்வருமாறு தரப்படும்.

: x_i = \frac{\det(A_i)}{\det(A)} \qquad i = 1, \ldots, n \, 

இங்கு  A_i  என்பது  A யின் *i*வது நிரலை நிரல் காவி  b  கொண்டு பிரதியிடுவதன் மூலம் உருவாகும் தாயமாகும்.

இவ்விதி மெய்யெண் புலம் மட்டுமன்றி எந்தவொரு புலத்திலும் குணகங்களையும் தெரியாக் கணியங்களையும் கொண்டுள்ள சமன்பாட்டுத் தொகுதிக்கும் பொருந்தும்.

## மேற்கோள்கள்


பகுப்பு:நேரியல் இயற்கணிதம்
2012 கோடைக்கால ஒலிம்பிக் செய்தித் தொகுப்பு

2012 கோடைக்கால ஒலிம்பிக் விளையாட்டுப் போட்டிகளின் குறிப்பிட்டுச் சொல்லத்தக்க முக்கிய முடிவுகள் இங்கு தொகுக்கப்பட்டுள்ளன.

## முதல் பதக்கம்
இந்த ஒலிம்பிக் நிகழ்வின் முதல் பதக்கம், **பெண்களுக்கான 10 மீட்டர் காற்றழுத்த வெடிகுழல் (ஏர் ரைபிள்) போட்டி**யில் வழங்கப்பட்டது. 
தங்கம் வென்றவர்: **யி சில்லிங் (சீன மக்கள் குடியரசு)** - 502.9 புள்ளிகள்
வெள்ளிப் பதக்கம் வென்றவர்: சில்வியா பொகச்கா (போலந்து) - 502.2 புள்ளிகள்
வெண்கலப் பதக்கம் வென்றவர்: யூ டான் (சீன மக்கள் குடியரசு) - 501.5 புள்ளிகள்

## சாதனைகள்
* மைக்கேல் பெல்ப்ஸ் இருபத்திரண்டு பதக்கங்களைப் பெற்று முந்தைய ஒலிம்பிக் சாதனையை முறியடித்தார்.

## நீர் விளையாட்டுக்கள்
### நீச்சல்
விரிவான தகவல்களுக்கு, காண்க: 2012 கோடைக்கால ஒலிம்பிக் நீச்சல் விளையாட்டுகள்

### நீரில் பாய்தல்
#### ஆண்களுக்கான நிகழ்வுகள்

#### பெண்களுக்கான நிகழ்வுகள்

### நீர்ப் பந்தாட்டம்

### ஒருங்கிசைந்த நீச்சல்

## கருவி விளையாட்டுக்கள்
### குறி பார்த்துச் சுடுதல்
#### ஆண்களுக்கான நிகழ்வுகள்

#### பெண்களுக்கான நிகழ்வுகள்

### வில்வித்தை

### பாரம்தூக்குதல்
#### ஆண்களுக்கான நிகழ்வுகள்

#### பெண்களுக்கான நிகழ்வுகள்

### வாள்வீச்சு
#### ஆண்களுக்கான நிகழ்வுகள்

#### பெண்களுக்கான நிகழ்வுகள்

### குதிரையேற்றம்

## தற்காப்புக் கலைகள்
### மல்யுத்தம்
#### ஆண்களுக்கான நிகழ்வுகள்

#### பெண்களுக்கான நிகழ்வுகள்

### யுடோ

### குத்துச்சண்டை

#### பெண்களுக்கான நிகழ்வுகள்
குத்துச்சண்டையில் இருவருக்கு வெண்கலப்பதக்கம் வழங்கப்படும். அரையிறுதி ஆகத்து 8 அன்றும் இறுதி போட்டி ஆகத்து 9 அன்றும் நடைபெற்றது.

### டைக்குவாண்டோ
 
## சீருடற்பயிற்சிகள்
### கலைநய சீருடற்பயிற்சிகள்

### சீரிசை சீருடற்பயிற்சிகள்

### குதித்தெழு மேடைப் பயிற்சிகள்

## தடகள விளையாட்டுகள்
விரிவான தகவல்களுக்கு, காண்க: 2012 கோடைக்கால ஒலிம்பிக் தடகள விளையாட்டுகள்

## குழு விளையாட்டுக்கள்
### காற்பந்தாட்டம்

### வளைதடிப் பந்தாட்டம்

### கூடைப்பந்தாட்டம்

### கைப்பந்தாட்டம்

### எறிபந்தாட்டம்

## டென்னிஸ்

## இறகுப்பந்தாட்டம்

## மேசைப்பந்தாட்டம்

## இந்தியாவின் பதக்க வெற்றிகள்

## வெளி இணைப்புகள்
*Official Website of the 2012 Summer Olympics 

## மேற்கோள்கள்

செய்தித் தொகுப்பு
உம்மு ரூமான்

**உம்மு ரூமான் (ரலி)** (*Zaynab bint ‘Āmir "Umm Rooman"*, () அவர்கள் அபூபக்கர் சித்திக் (ரலி) அவர்களுடைய மனைவியும், உம்முல் மூஃமினீன் ஆயிஷா சித்தீக்கா (ரலி) அவர்களின் தாயாரும் ஆவார்.இவரின் தந்தை ஆமிர் இப்னு உமைர் கினானா எனும் குலத்தில் பிறந்தவர்.

இவர் ஆரம்ப கால கட்டத்திலேயே இசுலாத்தை ஏற்று மக்காவிலிருந்து அபிசீனியாவிற்கு ஹிஜ்ரத் செய்தவர்களில் ஒருவர் ஆவார்.
இவரின் கணவர் அபூபக்கர் மூலம்  ஆயிஷா சித்தீக்கா (ரலி)  மற்றும் அப்துர் ரஹ்மான்(ரலி), ஆகியோர் பிறந்தனர்.

## மேற்கோள்கள்

பகுப்பு:நபித்தோழியர்
ஆதிச்ச தேவன்

**ஆதிச்ச தேவன்** 13-ஆம் நூற்றாண்டில் வாழ்ந்த புலவர்களில் ஒருவர். காங்கேயன் பிள்ளைத்தமிழ், காரணை விழுப்பரையன் மடல் ஆகிய நூல்களைப் பாடியவர். இவரது இந்த நூல்களைப் பற்றிக் கல்வெட்டு ஆவணங்களிலிருந்து அறியமுடிகிறது. நூல்கள் கிடைக்கவில்லை.

## கருவிநூல்
* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

பகுப்பு:தமிழ்ப் புலவர்கள்
ஆராய்ச்சி மணி

மக்கள் தம் குறைகளை மன்னரிடம் எளிதாக எடுத்துரைக்கும் பொருட்டு அரண்மனையில் கட்டப்படும் மணியே ஆராய்ச்சி மணியாகும். மன்னரிடம் தம் குறைகளைக் கூற வரும் மக்கள் மன்னரின் கீழுள்ள எவரிடமும் அனுமதி கோராமல் மன்னரை நேரடியாகச் சந்திப்பதற்கு இவ்வாராய்ச்சி மணியை அடிப்பர். இம்மணியின் ஒலி கேட்டவுடன் மன்னர், மக்கள் வந்திருப்பது அறிந்து அவர்களைச் சந்தித்துக் குறைகளைக் கேட்டறிவார். நெறி தவறாது அரசு செலுத்திய மன்னர்கள் இத்தகைய மணிக்கு மிகுந்த சிறப்பளித்தனர்.

## வரலாற்றில் ஆராய்ச்சி மணி
மனுநீதிச் சோழன் தன் அரண்மனையிலுள்ள ஆராய்ச்சி மணியை, மன்னனின் மகன் அறியாமல் செய்த தவறால் தன் கன்றையிழந்த தாய்ப்பசு, அடித்தது. நடந்தவற்றை அறிந்த மன்னன், நீதியை நிலைநாட்டும் பொருட்டு, தன் மகனைத் தானே தேரேற்றிக் கொன்றான். இந்நிகழ்ச்சியினைப் பெரியபுராணத்தில் சேக்கிழார், திருமலைச் சருக்கத்திலுள்ள திருநகரச் சிறப்பு  என்னும் பகுதியில், தெரிவிக்கிறார். திருநகரச் சிறப்பில் 27வது பாடலாக வரும் கீழ்க்காணும் பாடலில் ஆராய்ச்சி மணி இருந்ததற்கான குறிப்பு வருகிறது.



இப்பாடலில்  "மனுவின் பொன் கோயில் வாயில் பொன் அணி மணி" என்பது மனுநீதிச் சோழனின் அரண்மனை வாயிலிலுள்ள ஆராய்ச்சி மணியைக் குறிக்கிறது. இந்நிகழ்ச்சியின் மூலமாக நெறி தவறாத மன்னர்களின் அரண்மனையில் ஆராய்ச்சி மணி இருந்ததற்கானச் சான்று தெளிவாகிறது.
## மேற்கோள்கள்

பகுப்பு:மக்கள் குறைத் தீர்ப்பு வாயில்கள்
பகுப்பு:பண்டைத் தமிழ்ச் சமூகம்
கே. தவமணி தேவி

**கே. தவமணி தேவி** (*K. Thavamani Devi*, இறப்பு: பெப்ரவரி 10, 2001) இலங்கைத் திரைப்பட நடிகை. 1940களில் பல தமிழ்த் திரைப்படங்களில் நடித்தவர்.

## வாழ்க்கைக் குறிப்பு
யாழ்ப்பாணத்தில் இணுவிலில் பிறந்து கொழும்பில் வளர்ந்தவர். இவரின் தந்தை கார்த்திகேசு, ஒரு பிரபலமான வழக்கறிஞர். பெற்றோரின் விருப்பப்படி இவர் சிறு வயதிலேயே சென்னைக்குக் குடி பெயர்ந்தார்.

## திரைப்படங்களில்

சென்னையில் இருக்கும் போது அவர் பரத நாட்டியம், கருநாடக இசை முறையாகப் பயின்றார். இதனால் இவருக்கு தமிழ்த் திரைப்படங்களில் பாடி நடிக்கும் வாய்ப்புக் கிடைத்தது. 1937 இல் தனது 15வது வயதில் திரைப்படத்துறையில் நுழைந்தார். அந்தக் கால கட்டத்திலேயே காற் சட்டையுடன் துணிச்சலாக நடிக்க வந்த பெண்மணி.

இவரது முதல் படம் சதி அகல்யா மாடர்ன் தியேட்டர்ஸ் தயாரிப்பில் 1937 ஆம் ஆண்டில் வெளிவந்தது. முதல் படத்திலேயே அகலிகை வேடத்தில் கதாநாயகியாக அறிமுகமானார். படமும் சிறந்த வரவேற்பைப் பெற்றது. இவர் நடித்து 1941 இல் வெளிவந்த வனமோகினியும் பெரும் வெற்றி பெற்றது. *த ஜங்கிள் பிரின்செசு* என்ற ஹாலிவுட் திரைப்படத்தைத் தழுவி எடுக்கப்பட்ட இத்திரைப்படத்தில் டொரத்தி லமூர் நடித்த வேடத்தில் தவமணி தேவி நடித்தார். மூலப் படத்தில் லமூர் உடுத்திய அவாய் நாட்டுப் பாணியிலான சாரத்தையே தவமணி தேவியும் உடுத்தி நடித்திருந்தார். இப்படத்தில் இடம்பெற்ற 10 பாடல்களில் பெரும்பாலானவற்றை இவரே பாடியிருந்தார். இவரது பாடல் திறமையால் இவர் "சிங்களத்துக் குயில்" என அழைக்கப்பட்டார். 1941 இல் வெளியான வேதவதி (சீதா ஜனனம்) என்ற படத்தில் சீதை பாத்திரத்தில் கதாநாயகியாக நடித்தார்.

1946 ஆம் ஆண்டில் வெளிவந்த வித்யாபதி இவரது மற்றொரு வெற்றிப் படம். இப்படத்தில் தேவதாசி மோகனாம்பாள் என்ற வேடத்தில் தவமணி தேவி நடித்திருந்தார். இந்தத் திரைப்படத்தில் மேற்கத்திய பாணியிலான இவரது நடனங்களும் பாடல்களும் இடம் பெற்றிருந்தன.

கலைஞர் மு. கருணாநிதியின் வசனத்தில் 1947 இல் வெளிவந்த *[[ராஜகுமாரி (திரைப்படம்)|ராஜகுமாரி]]* திரைப்படத்தில் எம்.ஜி.ஆருடன் இணைந்து நடித்தார். இது இவருக்கு பெரும் புகழையும் வெற்றியையும் ஈட்டிக் கொடுத்தது. தவமணி தேவிக்கு ராஜகுமாரி திரைப்படத்தில் நாயகனை மயக்கும் ராணி வேடம். இவரின் மெய்ப் பாதுகாவலராக சாண்டோ எம். எம். ஏ. சின்னப்பாதேவர் நடித்திருந்தார்.

## பிற்காலம்
தவமணி தேவி 1962 ஆம் ஆண்டில் ராமேசுவரத்தைச் சேர்ந்த கோடிலிங்க சாஸ்திரி என்பவரைக் காதலித்து மணந்து கொண்டார். திருமணத்தின் பின்னர் திரைப்படத் துறையை விட்டு முற்றாக விலகி ஆன்மீகத்தில் அதிக நாட்டம் கொண்டிருந்தார். இராமேசுவரத்தில் தனது இறுதிக் காலத்தைக் கழித்த அவர் தனது 76வது வயதில் 2001 பெப்ரவரி 10 இல் காலமானார்.

## நடித்த திரைப்படங்கள்
**[[சதி அகல்யா]]* (1937)
**[[சகுந்தலை (திரைப்படம்)|சகுந்தலை]]* (1940)
**[[சியாம் சுந்தர் (திரைப்படம்)|சியாம் சுந்தர்]]* (1940)
**[[வேதவதி (சீதா ஜனனம்)]]* (1941)
**[[வனமோகினி]]* (1941)
**[[கிருஷ்ணகுமார் (திரைப்படம்)|கிருஷ்ணகுமார்]]* (1941)
**[[பக்த காளத்தி]]* (1945)
**[[ஆரவல்லி சூரவல்லி]]* (1946)
**[[வித்யாபதி]]* (1946)
**[[ராஜகுமாரி (திரைப்படம்)|ராஜகுமாரி]]* (1947)
**[[நாட்டிய ராணி]]* (1949)

## மேற்கோள்கள்

## வெளி இணைப்புகள்
*கடந்து வந்த நமது சினிமா
*கே.தவமணிதேவி வனமோகினி (1941) படத்தில் பாடிய பாடல்
* டி. எஸ். துரைராஜுடன் கே.தவமணிதேவி பாடிய பாடல்

பகுப்பு:தமிழ்த் திரைப்பட நடிகைகள்
பகுப்பு:இலங்கைத் திரைப்பட நடிகைகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ்ப் பெண்கள்
பகுப்பு:2001 இறப்புகள்
பகுப்பு:இணுவில் நபர்கள்
காரணை விழுப்பரையன் மடல்

காங்கேயன் பிள்ளைத்தமிழ் பாடிய ஆதிச்ச தேவன் என்னும் முத்தூறு கூற்றத்து ஜெயங்கொண்டார் புலவர் **காரணை விழுப்பரையன் மடல்** என்னும் நூலையும் பாடியுள்ளார் எனத் தெரியவருகிறது.  நூல் தோன்றிய காலம் 13-ஆம் நூற்றாண்டு.
## அடிக்குறிப்பு

பகுப்பு:13 ஆம் நூற்றாண்டுத் தமிழ் நூல்கள்
கரிசல்பட்டி

**கரிசல்பட்டி** (*KarisalPatti*) , இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் அம்பாசமுத்திரம் வட்டத்தில் சேரன்மகாதேவி ஊராட்சி ஒன்றியத்தில் இருக்கும் ஒரு கிராமம் மற்றும் ஊராட்சி ஆகும்.
 
## கரிசல்பட்டி கிராமம்

thumb|right|250pxl|மணிமுத்தாறு பிரதான கால்வாய் இடம் - கரிசல்பட்டி
அடிப்படையில் இது கிராமமாக இருப்பினும் இது சற்று நாகரிகமடைந்த வாழ்க்கை முறையை ஒத்து நகர வாழ்க்கையைப் போன்ற சூழல் கொண்ட கிராமமாகும். காரணம் கிராமத்தில் படித்தவர்களே மிக அதிகம். கிராமத்திலே ஒரு உயர் நிலைப் பள்ளி இருப்பதால் அனைவரும் குறைந்தது பன்னிரெண்டாம் வகுப்பு வரை படித்து விடுகின்றனர். மேலும் பெரும்பான்மையானவர்கள் வசதி படைத்தவர்களாக இருப்பதால் கல்லூரி படிப்பும் தொடர்கிறது.

## வரலாறு

thumb|right|250pxl|

கரிசல்பட்டி குளத்திற்கும் ஊருக்கும் இடைப்பட்ட பத்துகாடு (வயல்வெளி) பகுதிகரிசல்பட்டி ஒரு பழமையான கிராமம், ஆரம்ப காலத்து கரிசல்பட்டி பிராமணர்களைக் கொண்ட கிராமமாகும். தற்போது ஊர் குளத்திற்கு தெற்கு பகுதில் உள்ள ஊரணி உள்ள இடமே பிராமணர் காலத்து கரிசல்பட்டியாகும். தற்போது அதற்கான அடையாளம் கூட இல்லாமல் இருக்கும் இவ்விடத்தில் இருந்து சுமார் இரண்டு தலைமுறைகளுக்கு முன் வீடு கட்டுவதற்காக எடுக்கப்பட்ட பெரிய அளவினால படிக்கட்டுக்கற்களே அதற்கு ஆதாரம். பின்னர் விவசாயப் பணிகளுக்காக குடியேறியவர்களே நாடார் சமுதாயத்தினர். தெற்கே பிராமணர்களும் வடக்கே நாடார்களும் வசித்து வந்த கிராமத்தில் பிராமணர்கள் நகர்ப்புறங்களுக்கு குடிபெயர ஆரம்பித்ததாலும் தீண்டாமை போன்ற பிரச்சனைகளாலும் இருந்த இடம் தெரியாமல் போய் விட்டனர்.  இன்று சுமார் நானூறு நாடார் இன குடும்பங்கள் வசிக்கும் இவ்வூரில் அனைவரும் கிறித்தவ நாடார்களே.

## கிறித்தவம்

சுமார் நூற்றைம்பது அல்லது இருநூறு ஆண்டுகளுக்கு முன்பே கிருத்தவம் கரிசல்பட்டியில் நுழைந்திருக்கவேண்டும். ஆரம்பத்தில்  லண்டனை தலைமையகமாகக் கொண்டு தென்னிந்தியாவில் குறிப்பாக திருநெல்வேலி மாவட்டத்தில்(தற்போதைய தூத்துக்குடி மாவட்டம் உட்பட) சுவிசேச ஊழியம் செய்து வந்த சி.எம்.எஸ்.சபையே கரிசல்பட்டிக்கு கிருத்துவத்தை கொண்டுவந்தது. சி.எம்.எஸ் ஆல் கட்டப்பட்ட தூய பவுல் ஆலயம் நூற்றுப்பத்து ஆண்டுகளையும் கடந்து கம்பீரமாய் காட்சியளிக்கிறது. இந்த சி.எம்.எஸ்-ல் சுவிசேச ஊழியம் செய்வதற்காக கரிசல்பட்டிக்கு வந்தவரே சுவி.தாவீது ஐயா அவர்கள். அறுபது ஆண்டுகளைக் கடந்து சி.எம்.எஸ் பரி.காபிரியேல் ஆலயமும், நூற்றாண்டுகளைக் கடந்து சி.எஸ்.ஐ தூய பவுல் ஆலயமும் ஒற்றுமையுடன் இணைந்து செயல்படுகிறது.

## கரிசல்பட்டி ஊராட்சி

கரிசல்பட்டி ஊராட்சி, சேரன்மகாதேவி ஊராட்சி ஒன்றியத்திற்குட்பட்ட ஒரு சிற்றூராட்சியாகும். இது கரிசல்பட்டி மற்றும் பூங்குடையார்குளம் என்னும் இரு வருவாய் கிராமங்களையும் கரிசல்பட்டி, ஓடைக்கரை, மேல உப்பூரணி, கீழ உப்பூரணி, தெய்வநாயகப்பேரி மற்றும் கோவிந்தப்பேரி என்னும் சிற்றூர்களையும் கொண்டது. இதன் எல்கையாக திருவிருத்தான்புள்ளி, உலகங்குளம் ஊராட்சிகளும், மேலச்சேவல் பெரூராட்சியும் மற்றும் நாங்குநேரி தாலுகாவைச் சேர்ந்த சிங்கிகுளம் ஊராட்சியும் அமைந்துள்ளது.

## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
கவிராயர் ஈசுவர சிவ உடையார்

**கவிராயர் ஈசுவர சிவ உடையார்** என்பவர் 13-ஆம் நூற்றாண்டில் வாழ்ந்த ஒரு புலவர். மாறவர்மன் சுந்தர பாண்டியன் (1216-1238) காலத்தவர். இந்தப் பாண்டியன் காலத்தில் கானப்பேர் என்னும் ஊரைத் தலைநகராகக் கொண்டு ஆண்டுவந்தவன் திருகானப்பேர் உடையான் என்னும் குறுநில மன்னன். இவனுக்கு ஆசிரியராக விளங்கியவர் இந்தக் கவிராயர் ஈசுவர சிவ உடையார். குறுநில மன்னன் திருக்கானப்பேர் உடையான் தன் ஆசிரியருக்கு விளங்கிளி நல்லூர் என்னும் ஊரினை முற்றுட்டாக வழங்கிப் பாராட்டினான்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
திருகானப்பேர் உடையான்

**திருக்கானப்பேர் உடையான்** என்பவன் திரிபுவன சக்கரவர்த்தி மாறவர்மன் சுந்தர பாண்டியன் (1216-1238) ஆளுகைக்கு உட்பட்ட ஒரு குறுநில மன்னனாக விளங்கினான். இவனது தலைநகர் கானப்பேர். இவன் தன் ஆசிரியர் கவிராயர் ஈசுவர சிவ உடையார் என்பவருக்கு விளங்கிளி நல்லூர் என்னும் ஊரினை முற்றுட்டாக வழங்கிப் பாராட்டியவன்.
## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:குறுநில மன்னர்கள்
தாயின் நல்ல பெருமாள்

**தாயின் நல்ல பெருமாள்** என்பவர் 13-ஆம் நூற்றாண்டில் வாழ்ந்த ஒரு புலவர். இவரது பெயரைக் கல்வெட்டு **'புவனேக வீரத் தொண்டைமானான தாயின் நல்ல பெருமாள் முனையதரையன்**' எனக் குறிப்பிடுகிறது. இவர் ஆதித்த வல்லையன் என்னும் படைத்தலைவன் மீது பாடிய ஆறு பாடல்கள் ஆவணப் பாடல்களாகக் கல்வெட்டில் உள்ளன.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
பகுப்பு:சைவ சமய நூலாசிரியர்கள்
ஆதித்த வல்லையன்

**ஆதித்த வல்லையன்** என்பவன் மாறவர்மன் விக்கிம பாண்டியனின் படைத்தலைவன். இந்தப் பாண்டியன் தில்லையைக் கைப்பற்ற இவன் உதவியிருக்கிறான். இவனது இந்த உதவியையும், போர்த்திறமையையும் பாராட்டித் தாயின் நல்ல பெருமாள் என்னும் புலவர் பாடிய ஆவணப்பாடல்கள் ஆறு கல்வெட்டுப் பதிவாக உள்ளன. 

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:பாண்டிய நாட்டு மக்கள்
பழையன்

பழையன் என்னும் பெயரில் சங்கநூல்களில் இருவர் காட்டப்படுகின்றனர்.
# பழையன், பாண்டிய நாட்டுச் சிற்றரசன்
# பழையன், சோழநாட்டுச் சிற்றரசன்

பகுப்பு:சங்ககால அரசர்கள்
புவனேக வீரன்

**புவனேக வீரன்** என்பது மாறவர்மன் விக்கிரம பாண்டியன்  தரித்துக்கொண்ட பட்டப்பெயர். தனது படைத்தலைவன் ஆதித்த வல்லையன் உதவியோடு, சிதம்பரம் பகுதியைக் கைப்பற்றி 1248-ஆம் ஆண்டு இவன் தரித்துக்கொண்ட பட்டம் இது.  இந்தப் பட்டத்தை ஆதித்த வல்லையனைப் பாடிய தாயின் நல்ல பெருமாள் என்னும் புலவரும் தன் பெயரோடு சூட்டிக்கொண்டுள்ளார்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
## அடிக்குறிப்பு

பகுப்பு:பாண்டிய அரசர்கள்
2012 கோடைக்கால ஒலிம்பிக் பதக்க நிலவரம்

**2012 கோடைக்கால ஒலிம்பிக் பதக்க நிலவரம்**  2012ஆம் ஆண்டில் சூலை 27 முதல் ஆகத்து 12 வரை  ஐக்கிய இராச்சியத்தின் தலைநகர் இலண்டன் மாநகரில் நடந்தேறிய 2012 ஒலிம்பிக்சில்  தேசிய ஒலிம்பிக் குழுக்கள்  வென்ற பதக்கங்களின் எண்ணிக்கைக் கொண்டு தரவரிசைபடுத்தியப் பட்டியலாகும். 26 விளையாட்டுக்களில் நடந்த 302 போட்டிகளில் ஏறத்தாழ 10,500 விளையாட்டாளர்கள் பங்கேற்றனர்.

பங்கெடுத்த 204 தேசிய ஒலிம்பிக் குழு அணிகளில், 85 நாடுகள் குறைந்தது ஒரு பதக்கமாவது வென்றன; 54 நாடுகள் குறைந்தது ஒரு தங்கப் பதக்கமாவது வென்றன. பக்ரைன், போட்சுவானா, சைப்பிரசு, காபோன், கிரெனடா, குவாத்தமாலா, மற்றும் மொண்டனேகுரோ தங்கள் முதல் ஒலிம்பிக் பதக்கத்தை வென்றன;கிரெனடாவிற்கு முதல் பதக்கமே தங்கமாக அமைந்தது.

## பதக்கப் பட்டியல்
இந்தப் பட்டியலில் தரப்பட்டுள்ள தரவரிசை  பன்னாட்டு ஒலிம்பிக் குழு (IOC)வின் மரபுமுறைகளுக்கு ஒப்பவும் அந்த அமைப்பால் தரப்பட்ட தரவுகளின் அடிப்படையிலும் கொடுக்கப்பட்டுள்ளது. இயல்பிருப்பாக ஒரு நாட்டின் (இங்கு *நாடு* அந்நாட்டு தேசிய ஒலிம்பிக் குழுவைக் குறிக்கிறது) விளையாட்டாளர்கள் வென்ற தங்கப் பதக்கங்களைக் கொண்டு வரிசைப்படுத்தப்பட்டுள்ளது.  அடுத்து வென்ற வெள்ளிப் பதக்கங்களும் பின்னர் வெண்கலப் பதக்கங்களும் கருத்துள் கொள்ளப்படுகின்றன. இரு நாடுகளும் ஒரே எண்ணிக்கையைப் பெற்றவிடத்து அவர்களுக்கு ஒரே தரவரிசை வழங்கப்பட்டு பன்னாட்டு ஒலிம்பிக் குழுவின் நாட்டுக் குறியீடுகளின்படி அகரவரிசையில் வரிசைப்படுத்தப்பட்டுள்ளன.  

குத்துச்சண்டை, யுடோ, டைக்குவாண்டோ, மற்றும் மல்யுத்தப் போட்டிகளில் ஒவ்வொரு எடை வகுப்பிலும் இரண்டு வெண்கலப் பதக்கங்கள் வழங்கப்படும்.

ஆண்களுக்கான 200 மீட்டர் 'ப்ரீஸ்டைல்' நீச்சல் போட்டியில் இரண்டு பேருக்கு வெள்ளிப் பதக்கங்கள் வழங்கப்பட்டது. சமநிலையில் இரண்டுபேரின் திறமை வெளிப்பட்டதால் நடுவர்குழு இங்ஙனம் தீர்மானித்தது; வெண்கலப்பதக்கம் வழங்கப்படவில்லை.

;குறிப்பு
 





* 85 நாடுகள் இது வரை பதக்கம் பெற்றுள்ளன.

## பதக்கப் பட்டியலில் மாற்றங்கள்
ஆகத்து 13, 2012 அன்று பன்னாட்டு ஒலிம்பிக் அவை பெண்கள் குண்டு எறிதல் போட்டியில் தங்கப் பதக்கம் பெற்ற பெலருசு நாட்டு விளையாளர் நாட்சியா ஓஸ்டப்சுக்கை ஊக்க மருந்து பயன்படுத்தியதாக பதக்கத்தைத் திரும்பப் பெற்றது. இதன் விளைவாக  நியூசிலாந்து வெள்ளிப் பதக்கத்திற்கு மாறாக தங்கப் பதக்கமும் உருசியா வெண்கலப்பதக்கத்திற்கு மாறாக வெள்ளிப் பதக்கமும் வழங்கப்பட்டன. நான்காவதாக வந்த சீனாவின் கோங் லிஜியோவிற்கு வெண்கலப் பதக்கம் வழங்கப்பட்டது.

## ஒவ்வொரு நாளின் இறுதியிலும் பதக்கப் பட்டியலில் முதல் மூன்று இடங்களைப் பெற்ற நாடுகள்

### முதல் நாள் (ஜூலை 28, 2012)

### இரண்டாம் நாள் (ஜூலை 29, 2012)

### மூன்றாம் நாள் (ஜூலை 30, 2012)

### நான்காம் நாள் (ஜூலை 31, 2012)

### ஐந்தாம் நாள் (ஆகஸ்ட் 1, 2012)

### ஆறாம் நாள் (ஆகஸ்ட் 2, 2012)

### ஏழாம் நாள் (ஆகஸ்ட் 3, 2012)

### எட்டாம் நாள் (ஆகஸ்ட் 4, 2012)

### ஒன்பதாம் நாள் (ஆகஸ்ட் 5, 2012)

### பத்தாம் நாள் (ஆகஸ்ட் 6, 2012)

### பதினோராம் நாள் (ஆகஸ்ட் 7, 2012)

### பன்னிரண்டாம் நாள் (ஆகஸ்ட் 8, 2012)

### பதின்மூன்றாம் நாள் (ஆகஸ்ட் 9, 2012)

### பதினான்காம் நாள் (ஆகஸ்ட் 10, 2012)

### பதினைந்தாம் நாள் (ஆகஸ்ட் 11, 2012)

### பதினாறாம் நாள் (ஆகஸ்ட் 12, 2012)

## மேற்கோள்கள்

## வெளி இணைப்புகள்

* Official website
* London 2012 Olympics Medal Standings
* Olympic Medals per Capita
* Olympic Medal Count Map: London 2012 Totals By Country, Population, Wealth (INTERACTIVE MAP)

பகுப்பு:2012 கோடைக்கால ஒலிம்பிக் விளையாட்டுகள்
பகுப்பு:விளையாட்டுகள் தொடர்பான பட்டியல்கள்
சில்லுரு

**சில்லுரு** (*Trochoid*) என்பது ஒரு கோட்டின் வழியாக நழுவாமல் ஒரு வட்டம் உருளும்போது, அவ்வட்டத்துடன் தொடர்புபடுத்தப்பட்ட ஒரு புள்ளியின் பாதையாக அமையும் வளைவரை ஆகும். இது ஒருவகைச் சிறுசில்லி. இவ்வளைவரைக்கு *Trochoid* எனப் பெயரிட்டது பிரெஞ்சு கணிதவியலாளர் கில்லஸ் டி ராபெர்வல் (Gilles de Roberval). *a* அலகு ஆரமுள்ள வட்டமானது நழுவாமல் கோடு *L* இன் வழியே உருளும்போது வட்டத்தின் மையம் *C,* *L,* கோட்டிற்கு இணையாக நகரும். மேலும்  வட்டத்துடன் தொடர்புபடுத்தப்பட்ட மற்றும் உருளும் தளத்தில் அமைந்த ஒவ்வொரு புள்ளி (*P*) இன் பாதை சில்லுருவாக அமையும்.  

*புள்ளியானது, வட்டத்துக்குள், வட்டத்தின் மீது அல்லது வட்டத்திற்கு வெளியே அமைவதைப் பொறுத்து சில்லுரு முறையே, குறுக்குச் (curtate), பொது மற்றும் நீட்சிச் (prolate) சில்லுரு என அழைக்கப்படும்.

*L* கோட்டை x-அச்சாக எடுத்துக் கொண்டால் சில்லுருவின் துணையலகுச் சமன்பாடுகள்:

:x = a\theta - b \sin(\theta) \,
:y = a - b \cos(\theta) \,

இங்கு *&theta;* என்பது வட்டம் உருளுகின்ற அளவைத் தரும் கோணம்.

## வெளி இணைப்புகள்
* http://www.xahlee.org/SpecialPlaneCurves_dir/Trochoid_dir/trochoid.html
* 
* Online experiments with the Trochoid using JSXGraph 

பகுப்பு:வளைவரைகள்
நான்

**நான்** என்ற தலைப்பிலுள்ள கட்டுரைகள்:

* நான் (இதழ்), யாழ்ப்பாணத்திலிருந்து வெளிவரும் உளவியல் இதழ்.
* நான் (1967 திரைப்படம்), 1967இல் வெளிவந்த இரவிச்சந்திரன் நடித்த தமிழ்த் திரைப்படம்.
* நான் (2012 திரைப்படம்), 2012இல் வெளிவந்த விஜய் ஆண்டனி நடித்த தமிழ்த் திரைப்படம்.

## வேறு
* நான் அவனில்லை, 1974இல் வெளிவந்த ஜெமினி கணேசன் நடித்த தமிழ்த் திரைப்படம்.
* நான் ஆணையிட்டால், 1966இல் வெளிவந்த ம. கோ. இராமச்சந்திரன் நடித்த தமிழ்த் திரைப்படம்.
* நான் ஈ (திரைப்படம்), 2012இல் வெளிவந்த நானி நடித்த தமிழ்த் திரைப்படம்.
* நான் உங்கள் தோழன், 1978இல் வெளிவந்த வி. பி. கணேசன் நடித்த ஈழத்துத் தமிழ்த் திரைப்படம்.
* நான் ஏன் பிறந்தேன், 1972இல் வெளிவந்த ம. கோ. இராமச்சந்திரன் நடித்த தமிழ்த் திரைப்படம்.
* நான் ஒரு கை பார்க்கிறேன், 1979இல் வெளிவந்த ஜெய்சங்கர் நடித்த தமிழ்த் திரைப்படம்.
* நான் கடவுள் (திரைப்படம்), 2009இல் வெளிவந்த ஆர்யா நடித்த தமிழ்த் திரைப்படம்.
* நான் கண்ட சொர்க்கம், 1960இல் வெளிவந்த"டணால்" தங்கவேலு நடித்த தமிழ்த் திரைப்படம்.
* நான் சிகப்பு மனிதன், 1985இல் வெளிவந்த இரஜினிகாந்த் நடித்த தமிழ்த் திரைப்படம்.
* நான் சொல்லும் ரகசியம், 1959இல் வெளிவந்த சிவாசி கணேசன் நடித்த தமிழ்த் திரைப்படம்.
* நான் நன்றி சொல்வேன், 1979இல் வெளிவந்த சிவசந்திரன் நடித்த தமிழ்த் திரைப்படம்.
* நான் நானே தான், 1980இல் வெளிவந்த இராஜேஷ் நடித்த தமிழ்த் திரைப்படம்.
* நான் பாடும் பாடல், 1984இல் வெளிவந்த மோகன் நடித்த தமிழ்த் திரைப்படம்.
* நான் பெற்ற செல்வம், 1956இல் வெளிவந்த சிவாஜி கணேசன் நடித்த தமிழ்த் திரைப்படம்.
* நான் போட்ட சவால், 1980இல் வெளிவந்த இரஜினிகாந்து நடித்த தமிழ்த் திரைப்படம்.
* நான் மகான் அல்ல (1984 திரைப்படம்), 1984இல் வெளிவந்த இரஜினிகாந்தஇரஜினிகாந்த் திரைப்படம்.
* நான் மகான் அல்ல (2010 திரைப்படம்), 2010இல் வெளிவந்த கார்த்தி நடித்த தமிழ்த் திரைப்படம்.
* நான் யார் தெரியுமா, 1967இல் வெளிவந்த ஜெய்சங்கர் நடித்த தமிழ்த் திரைப்படம்.
* நான் வணங்கும் தெய்வம், 1963இல் வெளிவந்த சிவாஜி கணேசன் நடித்த தமிழ்த் திரைப்படம்.
* நான் வளர்த்த தங்கை, 1958இல் வெளிவந்த பிரேம்நசீர் நடித்த தமிழ்த் திரைப்படம்.
* நான் வளர்த்த நாய்க்குட்டி, ஒரு பாப்பா விளையாட்டு.
* நான் வாழவைப்பேன், 1979இல் வெளிவந்த சிவாஜிகணேசன் -ரஜினிகாந்த் நடித்த தமிழ்த் திரைப்படம்.
நான் (திரைப்படம்)

**நான் (திரைப்படம்)** என்ற தலைப்பிலுள்ள கட்டுரைகள்
* நான் (1967 திரைப்படம்), 1967இல் வெளிவந்த இரவிச்சந்திரன் நடித்த தமிழ்த் திரைப்படம்
* நான் (2012 திரைப்படம்), 2012இல் வெளிவந்த விசய் ஆண்டனி நடித்த தமிழ்த் திரைப்படம்
அஸ்பார்ட்டம்

**அஸ்பார்ட்டம்** *(aspartame)* என்பது ஒரு செயற்கை இனிப்பூட்டி. கரும்புச் சர்க்கரையான சுக்ரோசை விட இது 200 மடங்கு இனிப்புச் சுவையைத் தூண்டக் கூடியது. இதைச் சர்க்கரை என்று சொல்வது தவறு. ஏனெனில், வேதியியல் அடிப்படையில் இது ஃபினைல் அலனைன் மற்றும் அஸ்பார்ட்டிக் அமிலம் ஆகிய இரு அமினோ அமிலங்கள் கொண்ட ஓர் பெப்டைடு.

இது 1965 ஆம் ஆண்டில் முதன் முதலாக தயாரிக்கப்பட்டு நியூட்ரா சுவீட் எனும் வணிகப் பெயரில் விற்கப்பட்டது. இதன் காப்புரிமை 1992 ஆம் ஆண்டோடு முடிவடைந்து விட்டது.

அதிக வெப்ப நிலையில் அஸ்பார்ட்டம் அமினோ அமிலங்களாக உடைந்து விடும். எனவே சூடான பானங்களோடு இதைப் பயன்படுத்த இயலாது.  குறைவான வெப்பநிலை மற்றும் அமிலத் தன்மை கொண்ட திரவங்களில் இதன் அரை வாழ்நாள் காலம் 300 நாட்கள் ஆகும். இதனால் குளிர்பானங்கள் பலவற்றில் அஸ்பார்ட்டம் பயன்படுத்தப்படுகிறது.

அஸ்பார்ட்டம் ஃபினைல் அலனைன் அமினோ அமிலத்தைக் கொண்டிருப்பதால் ஃபினைல் கீட்டோனூரியா நோய் உடையோர் இதைப் பயன்படுத்தக் கூடாது.
## மேற்கோள்கள்

பகுப்பு:இனிப்புகள்
பகுப்பு:அமினோ அமிலங்கள்
பகுப்பு:இனிப்பூட்டிகள்
பகுப்பு:அரோமாட்டிக் சேர்மங்கள்
டொன் பொஸ்கோ (நடிகர்)

**டொன் பொஸ்கோ** (இறப்பு: சூலை 22, 2012, அகவை 65) இலங்கையின் புகழ்பெற்ற நாடக, மற்றும் திரைப்பட நகைச்சுவை நடிகர். இவர் இலங்கையில் தயாரிக்கப்பட்ட பல நாடகங்களில் நகைச்சுவை நடிகராக நடித்தவர். 25 இற்கும் மேலான தமிழ்த் திரைப்படங்களில் நடித்தவர். ௭ஸ். வி. சந்திரன் இயக்கிய உங்களில் ஒருவன் ௭ன்ற படத்தில் கதாநாயகனாக நடித்திருந்தார். இவர் இலங்கை வானொலியின் புகழ் பெற்ற நடிகரான ரொசாரியோ பீரிசின் சகோதரர் ஆவார்.

## நடித்த திரைப்படங்கள்
*நாடு போற்ற வாழ்க
*ஏமாளிகள்
*அனுராகம்
*உங்களில் ஒருவன்

## மேற்கோள்கள்

பகுப்பு:2012 இறப்புகள்
பகுப்பு:ஈழத்து நாடக நடிகர்கள்
பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
ஆரிய சேகரன்

**ஆரியசேகரன்** என்பவன் ஆரியச்சக்கரவர்த்தி ஆரியசேகரன் என விரித்துரைக்கப்படுகிறான். 
 
இவன் முதலாம் மாறவர்மன் குலசேகர பாண்டியன் (1268-1311) படைத்தலைவர்களில் ஒருவன். இவன் பாண்டிய நாட்டுச் செவ்விருக்கை நல்லூர் பகுதியிலுள்ள *சக்கரவர்த்தி நல்லூர்* என்னும் ஊரில் பிறந்தவன். ‘மதிதுங்கன்’ என்பது இவனது இயற்பெயர். ‘தனி நின்று வென்ற பெருமான்’ என்னும் பட்டம் வழங்கி மாறவர்மன் இவனைப் பாராட்டியிருக்கிறான்.

இவன் சிங்கள அரசனைப் போரில் வென்று அவனது ‘அவகிரி’க் கோட்டையைக் கைப்பற்றினான். புகழேந்திப் புலவர் இலங்கை சென்று இந்த ஆரியசேகரனைப் பாடிப் பரிசில் பெற்றார். கொழும்பு பொருட்காட்சிச்சாலையில் உள்ள ஓர் ஆவணப்பாடல் இந்த ஆரியசேகரனைக் குறிப்பிடுகிறது. அந்தப் பாடல்
 

;வெண்பா
கங்கணம் வேற் கண் இணையால் கட்டினார் காமர்வளைப்
பங்கயங்கை மேல்திலதம் பாரித்தார் – பொங்கொலிநீர்ச்
சிங்கைநகர் ஆரியனை சேரா அனுரேசர்
தங்கள் மடமாதர் தாம்.
  
;பாடல் சொல்லும் செய்தி
அனுரேசர் எனப் போற்றி வணங்கப்படும் சிவபெருமான், கோயில் கொண்டுள்ள ஊர்  வாழ் மாதர் சிங்கைநகர் ஆரியனை (ஆரிய சேகரனை) தம் இணைவேற்கண் கங்கணத்தால் கட்டிப்போட்டனர். கண்டோர் விரும்பும் தம் வளைக்கைத் தாமரையாலும் கட்ட விரும்பித் தம் நெற்றியில் திலகம் வைத்துக்கொண்டனர்.

## கருவிநூல்
*மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:குறுநில மன்னர்கள்
நான் (2012 திரைப்படம்)

**நான்** (*Naan*) என்பது 2012இல் வெளிவந்த தமிழ்த் திரைப்படம் ஆகும். இந்தத் திரைப்படம் சீவா சங்கரின் இயக்கத்திலும் நீலன் கே. சேகரின் திரைக்கதையிலும் விசய் ஆண்டனியை முதன்மைக் கதைமாந்தராகக் கொண்டு வெளிவந்துள்ளது.

இது விசய் ஆண்டனி நடிக்கும் முதலாவது திரைப்படம் என்பதோடு, அவர் இசையமைக்கும் 25ஆவது திரைப்படம் ஆகும்.

## நடிகர்கள்

## பாடல்கள்

முதன்மைக் கதைமாந்தராக நடித்த விசய் ஆண்டனியே இத்திரைப்படப் பாடல்களுக்கு இசையமைத்துள்ளார். தமிழ்த் திரைப்படங்களில் பொத்துவில் அஸ்மின் எழுதிய  முதலாவது பாடலான *தப்பெல்லாம் தப்பே இல்லை* இத்திரைப்படத்திலேயே இடம்பெற்றுள்ளது.

## இவற்றையும் பார்க்க
* விஜய் ஆண்டனி
* பொத்துவில் அஸ்மின்

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் ஆண்டனி நடித்த திரைப்படங்கள்
பகுப்பு:விஜய் ஆண்டனி இசையமைத்த திரைப்படங்கள்
வேலைவாய்ப்புச் செய்தி (இதழ்)

**வேலைவாய்ப்புச் செய்தி  ** என்பது இந்திய அரசின் வேலைவாய்ப்பு சம்பந்தப்பட்ட ஒரு வாராந்திரச் செய்தியிதழ் ஆகும். இந்த இதழானது முன்னாள் இந்தியப் பிரதமரான இந்திரா காந்தியால் 1976 ஆம் ஆண்டு துவங்கப்பட்டது. மத்திய அரசு, மாநில அரசுகள், பொதுத்துறை நிறுவனங்கள், பல்கலைக்கழகங்கள் மற்றும் தனியார் நிறுவங்கள் போன்றவற்றுக்குத் தேவையான பணிடங்களை நிரப்பும் பொருட்டு வேலைவாய்ப்புச் செய்திகளை வெளியிடும் பணியைச் செய்துவருகிறது.
மேலும் ஆங்கிலம், இந்தி மற்றும் உருது ஆகிய மூன்று மொழிகளில் வாரந்தோறும் வெளியாகிறது.

## மேற்கோள்கள்

பகுப்பு:இதழ்கள்
வீ கிம் வீ

**வீ கிம் வீ** (Wee Kim Wee, 4 நவம்பர் 1915 – 2 மே 2005), சிங்கப்பூரின் நான்காவது அதிபராக 1985 முதல் 1993 வரை பதவி வகித்தவர். குடும்ப வறுமை காரணமாக படிப்பை பாதியிலேயே விட்டு பின்னர் பெருமைக்குரிய முனைவர் பட்டம் பெற்றவர். சிங்கப்பூரர்களால் 'மக்கள் அதிபர்' என்று அன்போடு அழைக்கப்பட்டவர்.

## இளமை
1915ஆம் ஆண்டு நவம்பர் நான்காம் தேதி. சிங்கப்பூரில் ஒரு சராசரி குடும்பத்தில் நான்காவதும் கடைசிப் பிள்ளையுமாகp பிறந்தார் கிம் வீ. இவரின் தந்தை பெயர் வீ சூங் லாய் (Wee Choong Lay) ஓர் அலுவலகப்பணியாளர். தாயார் சூ லாய் ஹூ (Chua Lay Hua). மிக எளிமையான சூழலில் வறுமையில் வளர்ந்த வீ தனது தொடக்கக் கல்வியை 'பெர்ல்ஸ் ஹில்' தொடக்கப்பள்ளியில் பயின்றார். அவருக்கு எட்டு வயதானபோது அவரின் தந்தை தொண்டைப் புற்று நோயால் காலமானார்.  மிகுந்த இன்னல்களுக்கிடையே ராஃபிள்ஸ் கல்விக் கழகத்தில் உயர்நிலை படிப்பை மேற்கொண்டார். ஆனால் குடும்ப வறுமை காரணமாக இரண்டு ஆண்டுகள் மட்டுமே தனது கல்வியைத் தொடர முடிந்தது. வீ கிம் வீ 1936 ஆம் ஆண்டு கோ சாக் இயாங்கு என்பவரை மணந்து கொண்டார். அவர்களுக்கு ஒரு ஆண், ஆறு பெண்கள் என ஏழு பிள்ளைகள் பிறந்தனர்.

## பணிகள்
1930 ஆம் ஆண்டில் அவர் *ஸ்ட்ரெயிட்ஸ் டைம்ஸ்* இதழில் அலுவலக உதவியாளராகவும் பின்னர்  கடுமையாக உழைத்து விளம்பரப் பிரிவில் சேர்ந்தார். பின்னர் நிருபராகப் பதவி உயர்வு கிட்டியது. 1941இல் அவர்  'யுனைட்டேட் பிரஸ் அசோஸியேஷன் (யு. பி .ஏ)'  எனப்படும் அமெரிக்க செய்தி நிறுவனத்தில் சேர்ந்தார். சப்பானிய ஆட்சிக் காலத்தின் போது அந்த வேலையை அவரால் தொடர முடியவில்லை. சப்பானிய இராணுவ அமைப்பில் எழுத்தராக வேலை செய்தார். 1945ஆம் ஆண்டு சப்பானிய ஆட்சியில் இருந்து சிங்கப்பூர் விடுபட்டபோது அவர் மீண்டும் யுனைட்டேட் பிரஸ் அசோஸியேஷனில் சேர்ந்தார். அதில் நல்ல இதழியல் அறிவு கிடைத்ததால் மீண்டும் 1959ஆம் ஆண்டில் ஸ்ட்ரெயிட்ஸ் டைம்ஸில் சேர்ந்தார். இம்முறை அவருக்கு உதவி ஆசிரியர் பணி கிடைத்தது..

அந்தக் காலகட்டத்தில் ஒரு நிருபராக இருந்து பல முக்கிய நிகழ்வுகளை சிங்கப்பூரர்களுக்கு கொண்டு வரும் வாய்ப்பு அவருக்குக் கிட்டியது. குறிப்பாக, 1966ஆம் ஆண்டு இந்தோனோசியாவுக்கும் மலேசியாவுக்கும் இடையே நிலவிய பதற்றமான அரசியல் சூழ்நிலையின் போது துணிவுடன் சகார்தாவுக்கு சென்று இந்தோனோசியாவின் முன்னாள் அதிபர் சுகார்த்தோவை நேரடியாகப் பேட்டி கண்டார். அடுத்த நாளே மூன்றாண்டு பதற்றத்தை முடிவுக்கு கொண்டு வர இந்தோனோசியா விரும்புகிறது என்ற தலைப்புச் செய்தியை உலகுக்குத் தந்தார்.

1973 ஆம் ஆண்டு வீ கிம் வீ பதவி ஓய்வு பெற இரண்டு ஆண்டுகளே இருந்தபோது அவரை மலேசியாவிற்கான தூதராக நியமித்தது சிங்கப்பூர் அரசாங்கம். மூன்று ஆண்டுகள் மட்டுமே நீடிக்க வேண்டிய அந்த பதவியில் வீ ஏழு ஆண்டுகள் நீடித்தார். அந்த ஏழு ஆண்டுகளில் இணக்கமான சிங்கப்பூர், மலேசிய உறவுகளுக்கு நல்ல அடித்தளம் அமைத்துக் கொடுத்தார்.

அந்தப்பணி முடிந்து 1980 ஆம் ஆண்டில் சப்பானுக்கான தூதராகவும், அதற்கு அடுத்த ஆண்டு கூடுதலாக கொரியாவுக்கான தூதராகவும் நியமிக்கப்பட்டார். அவருடைய தூதுப் பணி 1984ல் முடிவடைந்ததும் முன்னைய சிங்கப்பூர் ஒளிபரப்புக் கழகத்தின் தலைவராக நியமிக்கப்பட்டார். 1985 ஆகஸ்ட் 30ந்தேதி, சிங்கப்பூரின் நான்காவது அதிபராக நாடாளுமன்றம் அவரை தேர்ந்தெடுத்தது.

## மேற்கோள்கள்

## வெளி இணைப்புகள்

பகுப்பு:சிங்கப்பூர் அரசியல் தலைவர்கள்
பகுப்பு:சிங்கப்பூரின் குடியரசுத் தலைவர்கள்
பகுப்பு:சிங்கப்பூர் அரசு
பகுப்பு:1915 பிறப்புகள்
பகுப்பு:2005 இறப்புகள்
புதிய புத்தகம் பேசுது

**புதிய புத்தகம் பேசுது** என்பது தமிழ் பதிப்புத்துறை மற்றும் நூல்கள் பற்றிய ஒர் மாதாந்திர இதழ் ஆகும்.  இதன் நோக்கம் "எழுத்தாளர்கள், பதிப்பாளர்கள் வாசகர்களிடையே ஓர் இணைப்புப் பாலமாக" அமைவதாகும்.  இதில் நூல்கள் பற்றிய அறிமுகங்கள், எழுத்தாளர்கள் மற்றும் கல்வி பின்புலம் கொண்ட பிரமுகர்களின் நேர்காணல்கள், செய்திகள், ஆய்வுக் கட்டுரைகள் உட்பட்ட படைப்புகள் இடம்பெறுகின்றன.  

இதனை தமிழகத்தின் மிக முக்கியமான இடதுசாரி பதிப்பகங்களில் ஓன்றான பாரதி புத்தகாலயம் கடந்த 20 ஆண்டுகளாக வெளியிடுகிறது.
பகுப்பு:தமிழ் பதிப்புத்துறை இதழ்கள்
பகுப்பு:தமிழ் ஆவணகவியல் இதழ்கள்
ரோஜா இதழ்

**ரோஜா இதழ்** என்பது உரோசா முத்தையா ஆராய்ச்சி நூலகத்தால் வெளியிடப்படும் காலாண்டிதழ் ஆகும்.  இது நூலகவியல், ஆவணவியல் பற்றிய ஆராச்சியக் கட்டுரைகளையும் செய்திகளையும் கொண்டு வெளிவருகிறது.  இதன் ஆசிரியர் குழுவில் வ. கீதா, அ. சதீஷ், சு. தியடோர் பாஸ்கரன், க. சுந்தர் ஆகியோர் உள்ளார்கள்.

## வெளி இணைப்புகள்
* உரோசா முத்தையா ஆராய்ச்சி நூலக வெளியீடுகள்

பகுப்பு:தமிழ் ஆவணகவியல் இதழ்கள்
புதிய நூலகம்

**புதிய நூலகம்** என்பது, நூலகவியல் சார்ந்த ஆவண திங்களிதழ் ஆகும்.  இவ்விதழில் எண்ணிம நூலகங்கள், ஆவணகவியல் பற்றிய கட்டுரைகளும் செய்திகளும் இடம்பெறுகின்றன.  இலங்கைத் தமிழ் ஆவணகவியல் செய்திகளும் கட்டுரைகளும் இதில் முதன்மையாக இடம் பெறுகின்றன.  

பகுப்பு:தமிழ் ஆவணகவியல் இதழ்கள்
பகுப்பு:தமிழ் இதழ்கள்
ஜான் சிமித் (தேடலறிஞர்)

தளபதி **ஜான் சிமித்** (சனவரி 1580 – 21 சூன் 1631)புதிய இங்கிலாந்தின் கடற்படையில் ஆங்கில படை வீரராகவும், தேடலறிஞராகவும் மற்றும் படைப்பாளராகவும் இருந்தார். இவர் எழுதிய புத்தகங்களின் மூலம் ஆங்கிலேயரின் காலனி ஆதிக்கத்தைப் பரவலாக்கவும், புதிய உலகத்தைப் படிப்பதற்கும் மிக முக்கிய குறிப்பாக அமைந்தது. ஜான் சிமித் ஆங்கிலேயரின் காலனி ஆதிக்கத்தை பரவலாக்குவதைக் குறிக்கோளாக கொண்டு செயல்பட்டார்.

பகுப்பு:ஐக்கிய இராச்சியத்தின் படைத்துறையினர்
பகுப்பு:1631 இறப்புகள்
பகுப்பு:ஆங்கிலேய எழுத்தாளர்கள்
பகுப்பு:1580 பிறப்புகள்
ஜெய்ஹிந்த் (திரைப்படம்)

**ஜெய் ஹிந்த் ** 1994ஆம் ஆண்டு வெளிவந்த அதிரடித் தமிழ்த் திரைப்படம் ஆகும். இது அர்ஜுனால் இயக்கப்பட்டது. இப்படத்தில் அர்ஜுன், ரஞ்சிதா ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு வித்யாசாகர் இசையமைத்திருந்தார். இப்படம் 1994 மே 20 அன்று வெளியிடப்பட்டது.

## பாடல்கள்
திரைப்படத்தின் பின்னணி இசை, பாடல்களுக்கு வித்யாசாகர் இசையமைத்திருந்தார். வைரமுத்து பாடல் எழுதியுள்ளார். 1994 இல் வெளியிடப்பட்ட ஒலிப்பதிவு, 5 பாடல்கள் இடம்பெற்று மக்களிடையே நல்ல வரவேற்பைப் பெற்றது.

## மேற்கோள்கள்

பகுப்பு:1994 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் தேசபக்தித் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்